2. ลักษณะการประกอบธุรกิจ

  2.1 ประวัติความเป็นมาและพัฒนาการที่สำคัญ

1.  ประวัติความเป็นมา

บริษัท ยูนิค ไมนิ่ง เซอร์วิสเซส จำกัด (มหาชน) (“บริษัทฯ” หรือ “UMS”)
ก่อตั้งโดยบริษัทยูนิคแก๊ส แอนด์ ปิโตรเคมีคัลส์ จำกัด (มหาชน) (UGP) และนายสมบูรณ์
สิริไพบูลย์พงศ์ ซึ่งถือหุ้นร้อยละ 51 และ 49 ตามลำดับ ได้จดทะเบียนจัดตั้งบริษัทฯขึ้นเมื่อวันที่ 17
มีนาคม 2537 ด้วยทุนจดทะเบียนเริ่มต้น 1 ล้านบาท
โดยเริ่มต้นประกอบธุรกิจการนำเข้าถ่านหินคุณภาพดีจากต่างประเทศ
และจัดจำหน่ายถ่านหินให้กับโรงงานอุตสาหกรรมต่างๆภายในประเทศ
เนื่องจากผู้บริหารเล็งเห็นถึงโอกาสและแนวโน้มการเติบโตที่ดีของอุตสาหกรรมถ่านหิน
เนื่องจากมีปัจจัยสนับสนุนหลายประการ ได้แก่
ผลิตภัณฑ์ถ่านหินเป็นเชื้อเพลิงที่มีราคาต่ำและมีปริมาณสำรองมากเมื่อเปรียบเทียบกับน้ำมันเตาและก๊าซธรรมชาติ
ประกอบกับประสบการณ์ของผู้บริหารในอุตสาหกรรมพลังงานที่ผ่านมา
ทำให้ผู้บริหารมีความมั่นใจในการดำเนินธุรกิจนี้ให้ประสบความสำเร็จและเติบโตอย่างมั่นคงต่อไป

  2.1.2 พัฒนาการสำคัญของบริษัทฯ

พฤษภาคม 2545 บริษัทไทยอินดัสเตรียลแก๊ส จำกัด (TIG) ได้เข้ามาซื้อหุ้นทั้งหมดจากบริษัท
ยูนิคแก๊ส แอนด์ ปิโตรเคมีคัลส์ จำกัด (มหาชน) (UGP) โดยบริษัท UGP
เป็นผู้ถือหุ้นใหญ่ของบริษัทฯในขณะนั้น โดยถือหุ้นอยู่ร้อยละ 40.61 และเพิกถอนบริษัท UGP
ออกจากตลาดหลักทรัพย์แห่งประเทศไทย และต่อมาบริษัท TIG ไม่มีนโยบายที่จะถือหุ้นของบริษัทยูนิค
ไมนิ่ง เซอร์วิสเซส จำกัด ต่อไป ดังนั้นบริษัท TIG จึงขายหุ้นทั้งหมดให้กับนายไพบูลย์
เฉลิมทรัพยากร ทำให้ นายไพบูลย์ เฉลิมทรัพยากร
เป็นผู้ถือหุ้นใหญ่ของบริษัทฯแทนโดยถือหุ้นทั้งสิ้นร้อยละ 52.86

  ทางด้านการตลาด บริษัทฯวางกลยุทธ์ที่สำคัญทางด้านผลิตภัณฑ์ให้แตกต่างจากบริษัทคู่แข่งทั่วไป
  โดยบริษัทฯทำการคัดเลือกและปรับปรุงคุณภาพถ่านหินให้กับลูกค้ากลุ่มโรงงานอุตสาหกรรมขนาดกลางและเล็กเพื่อให้เหมาะสมกับหม้อไอน้ำของแต่ละโรงงานอุตสาหกรรม
  ทำให้เกิดประสิทธิภาพสูงสุดในการเผาผลาญเชื้อเพลิง ซึ่งบริษัทฯจะทำการตลาดเชิงรุกในกลุ่ม
  โรงงานอุตสาหกรรมขนาดเล็กและขนาดกลางเพิ่มขึ้น
  ส่งผลให้บริษัทฯมีอัตรากำไรขั้นต้นที่สูงขึ้นกว่าเดิม
  ซึ่งกลยุทธ์นี้ได้รับการตอบรับจากลูกค้าเป็นอย่างดี

กรกฎาคม 2546 ที่ประชุมวิสามัญผู้ถือหุ้น ครั้งที่ 1/2546 มีมติเพิ่มทุนจดทะเบียนจาก 24.5
ล้านบาทเป็น 50 ล้านบาท โดยการออกหุ้นสามัญเพิ่มทุนจำนวน 25.5
ล้านบาทเสนอขายให้กับผู้ถือหุ้นเดิมโดยให้เรียกเก็บเงินค่าหุ้นในครั้งแรกก่อนร้อยละ 25
จากราคาหุ้น และบริษัทฯชำระค่าหุ้นครบในเดือนตุลาคม 2546 ทำให้บริษัทฯมีทุนชำระแล้ว 50
ล้านบาท

มกราคม 2547 ที่ประชุมวิสามัญผู้ถือหุ้น ครั้งที่ 2/2547 มีมติให้บริษัทฯแปรสภาพเป็นบริษัทมหาชน
และเพิ่มทุนจดทะเบียนจาก 50 ล้านบาทเป็น 70 ล้านบาท โดยออกหุ้นสามัญใหม่จำนวน 20 ล้านหุ้น
มูลค่าที่ตราไว้หุ้นละ 1 บาท เพื่อเสนอขายต่อประชาชน

กรกฎาคม 2547 บริษัทฯเข้าจดทะเบียนซื้อขายวันแรกในตลาดหลักทรัพย์ เอ็มเอไอ วันที่ 16
กรกฎาคม 2547

กรกฎาคม 2548 บริษัทฯได้รับรางวัล Newly Listed STAR และ Best Return STAR
จากตลาดหลักทรัพย์แห่งประเทศไทย

กรกฎาคม 2549 บริษัทฯได้รับรางวัล Best Return STAR
จากตลาดหลักทรัพย์แห่งประเทศไทยเป็นปีที่ 2 ติดต่อกัน

ตุลาคม 2549 ที่ประชุมคณะกรรมการมีมติให้จัดตั้งบริษัท ยูเอ็มเอส โคลบริคเครท จำกัด
เพื่อดำเนินการผลิตถ่านอัดก้อน ทุนจดทะเบียนทั้งสิ้น 20 ล้านบาท และชำระแล้วจำนวน 5 ล้านบาท

มกราคม 2550 ที่ประชุมคณะกรรมการครั้งที่ 1/2550 มีมติให้จัดตั้งบริษัท ยูเอ็มเอส ไลท์เตอร์
จำกัด เพื่อดำเนินการขนส่งและขนถ่ายสินค้าทางน้ำ ทุนจดทะเบียน 1 ล้านบาท (ชำระเต็มมูลค่า)
และบริษัท ยูเอ็มเอส ขนส่ง จำกัด เพื่อดำเนินการขนส่งและขนถ่ายสินค้าทางบก ทุนจดทะเบียน 1
ล้านบาท (ชำระเต็มมูลค่า)

มีนาคม 2550 ที่ประชุมสามัญผู้ถือหุ้น ครั้งที่ 1/2550 มีมติให้เปลี่ยนมูลค่าที่ตราไว้จากหุ้นละ 1.00
บาท เป็น 0.50 บาท และเพิ่มทุนจดทะเบียนจาก 70 ล้านบาทเป็น 105 ล้านบาท
โดยออกหุ้นสามัญใหม่จำนวน 70 ล้านหุ้น มูลค่าที่ตราไว้หุ้นละ 0.50 บาท
เพื่อรองรับการใช้สิทธิของใบสำคัญแสดงสิทธิที่ให้กับผู้ถือหุ้นเดิมจำนวน 70 ล้านหุ้น ในอัตราส่วน 2
หุ้นเดิมต่อ 1 ใบสำคัญแสดงสิทธิ และราคาใช้สิทธิหุ้นละ 8.50 บาท

มิถุนายน 2550 บริษัท ยูเอ็มเอส ไลท์เตอร์ จำกัด ได้ดำเนินการเพิ่มทุนจดทะเบียนเป็น 15
ล้านบาท (ชำระเต็มมูลค่า) และ 20 ล้านบาท (ชำระเต็มมูลค่า) เมื่อสิงหาคม 2550

เมษายน 2551 บริษัท ยูเอ็มเอส ไลท์เตอร์ จำกัด ได้ดำเนินการเพิ่มทุนจดทะเบียนเป็น 70
ล้านบาท (ชำระเต็มมูลค่า)

เมษายน 2551 บริษัท ยูเอ็มเอส ขนส่ง จำกัด ได้ดำเนินการเพิ่มทุนจดทะเบียนเป็น 18 ล้านบาท
(ชำระเต็มมูลค่า)

ตุลาคม 2551 ที่ประชุมคณะกรรมการมีมติให้จัดตั้งบริษัท ยูเอ็มเอส พอร์ต เซอร์วิสเซส จำกัด
เพื่อดำเนินธุรกิจท่าเทียบเรือที่อำเภอนครหลวง จังหวัดอยุธยา ทุนจดทะเบียนทั้งสิ้น 18 ล้านบาท
(ชำระเต็มมูลค่า)

พฤศจิกายน 2551 บริษัทฯได้รับรางวัล Best Performance Awards (mai)
ซึ่งเป็นรางวัลสำหรับบริษัทที่มีผลการดำเนินงานยอดเยี่ยมและ IR Excellence Awards (mai)
ซึ่งเป็นรางวัลที่มอบให้แก่บริษัทจดทะเบียนที่มีความโดดเด่นด้านการดำเนินกิจกรรมด้านนักลงทุนสัมพันธ์

มีนาคม 2552 บริษัทฯได้รับการขึ้นทะเบียนรับรองระบบคุณภาพ ISO 9001:2008 เมื่อวันที่ 2
มีนาคม 2552 แสดงให้เห็นถึงระบบการผลิตที่มีประสิทธิภาพ

ตุลาคม 2552 บริษัทอะธีน โฮลดิ้ง จำกัด ซึ่งเป็นบริษัทย่อยที่บริษัทโทรีเซนไทย เอเยนต์ซีส์ จำกัด
(มหาชน) หรือ TTA ถือหุ้นอยู่ร้อยละ 99.99
ได้เข้าทำรายการซื้อหุ้นและใบสำคัญแสดงสิทธิที่จะซื้อหุ้นของบริษัทฯจากผู้ถือหุ้นรายใหญ่สองราย คือ
นายไพบูลย์ เฉลิมทรัพยากร และนายชัยวัฒน์ เครือชะเอม ในจำนวน 52,858,520 หุ้น และ
20,790,646 หุ้นตามลำดับ คิดเป็นจำนวนรวมทั้งสิ้นร้อยละ 48.46
ของทุนชำระแล้วของบริษัทฯในราคา 23 บาทต่อหุ้น และซื้อใบสำคัญแสดงสิทธิฯจากนายชัยวัฒน์
เครือชะเอม จำนวน 3,222,100 หน่วย คิดเป็นร้อยละ 5.55
ของจำนวนใบสำคัญแสดงสิทธิคงเหลือของบริษัทฯ ในราคา 14.6579 บาทต่อหน่วย ส่งผลให้บริษัท
TTA เป็นผู้ถือใหญ่ของบริษัทฯ

ธันวาคม 2552 บริษัทอะธีน โฮลดิ้ง จำกัด ได้ทำการเสนอซื้อหลักทรัพย์เสร็จสิ้น
โดยถือหุ้นทั้งหมดจำนวน136,083,041 หุ้น หรือร้อยละ 89.55 ของหุ้นที่จำหน่ายได้แล้วทั้งหมด
และใบสำคัญแสดงสิทธิที่จะซื้อหุ้นจำนวน 56,453,219 หน่วย หรือร้อยละ 37.41
ของหุ้นที่จำหน่ายได้แล้วทั้งหมด

มกราคม 2554 บริษัท ยูเอ็มเอส พอร์ท เซอร์วิสเซส จำกัด
ได้รับการขึ้นทะเบียนรับรองระบบคุณภาพ ISO 9001:2008 อย่างเป็นทางการเมื่อวันที่ 27
มกราคม 2554

สิงหาคม 2554 บริษัทฯได้รับคัดเลือกจากกระทรวงอุตสาหกรรม
ให้เป็นบริษัทฯที่ผ่านเกณฑ์อุตสาหกรรมสีเขียวหรือ Green Industry และได้รับ
“ใบรับรองอุตสาหกรรมสีเขียว” ระดับที่2 เพื่อรับรองว่า
บริษัทฯมีการดำเนินกิจกรรมเพื่อลดผลกระทบต่อสิ่งแวดล้อมได้สำเร็จตามความมุ่งมั่นที่ตั้งไว้

กันยายน 2554 บริษัทฯได้รับการประกาศรับรองระบบการจัดการด้านสิ่งแวดล้อม ISO
14001:2004 จาก URS ใน วันที่ 27 กันยายน 2554
โดยเป็นการรับรองในส่วนของพื้นที่โรงงานสวนส้ม

กันยายน 2554 บริษัท ยูเอ็มเอส ไลท์เตอร์ จำกัด ได้ดำเนินการเพิ่มทุนจดทะเบียนเป็น 110
ล้านบาท (ชำระเต็มมูลค่า)

ธันวาคม 2554 บริษัท ยูเอ็มเอส โคลบริคเครท จำกัด ได้เปลี่ยนชื่อบริษัทเป็น บริษัท ยูเอ็มเอส
ลอจิสติกส์ แมแนจเมนท์ จำกัด

  2.2 ภาพรวมการประกอบธุรกิจของบริษัทฯ

บริษัทฯประกอบธุรกิจการนำเข้าถ่านหินคุณภาพดี มีค่าพลังงานความร้อนปานกลาง
และมีผลกระทบต่อสิ่งแวดล้อมน้อย
โดยนำเข้าจากประเทศอินโดนีเซียเพื่อจัดจำหน่ายให้กับโรงงานอุตสาหกรรมทั้งขนาดใหญ่
ขนาดกลางและขนาดเล็ก
โดยเฉพาะโรงงานอุตสาหกรรมในจังหวัดกรุงเทพและปริมณฑลรวมถึงจังหวัดใกล้เคียง
บริษัทฯมีอุตสาหกรรมที่เป็น เป้าหมายหลัก คือ อุตสาหกรรมอาหาร อุตสาหกรรมกระดาษ
และอุตสาหกรรมสิ่งทอ
โดยบริษัทฯมีกลยุทธ์นำถ่านหินดังกล่าวมาทำการคัดเลือกและปรับปรุงคุณภาพเพื่อให้ถ่านหินมีคุณภาพตรงกับคุณสมบัติเชิงวิศวกรรมของหม้อไอน้ำของแต่ละโรงงานอุตสาหกรรม
นอกจากนี้ บริษัทฯยังเข้าร่วมประมูลขายถ่านหินให้กับบริษัทเอกชนในอุตสาหกรรมปูนซีเมนต์
และอุตสาหกรรมผลิตไฟฟ้าที่มีการประมูลจัดซื้อถ่านหินอีกด้วย บริษัทฯถือหุ้นในบริษัทย่อย 4 บริษัท
โดยมีรายละเอียดดังนี้

บริษัท ยูเอ็มเอส ลอจิสติกส์แมแนจเมนท์ จำกัด (เดิม: บริษัท ยูเอ็มเอส โคลบริคเครท จำกัด)
จดทะเบียนจัดตั้งวันที่ 20 ตุลาคม 2549
ปัจจุบันดำเนินธุรกิจด้านบริการด้านโลจิสติกให้กับบริษัทฯและลูกค้าอื่น
โดยได้รายรับเป็นค่าบริการเป็นหลัก

บริษัท ยูเอ็มเอส ไลท์เตอร์ จำกัด จดทะเบียนจัดตั้งเมื่อวันที่ 24 มกราคม 2550
ดำเนินธุรกิจด้านการขนส่งและ ขนถ่ายทางน้ำ ได้แก่ การขนส่งทางเรือขนาดประมาณ 500-2,500
ตันต่อลำ ปัจจุบัน บริษัท ยูเอ็มเอส ไลท์เตอร์ จำกัด มีเรือลำเลียงทั้งสิ้น 12 ลำ

บริษัท ยูเอ็มเอส ขนส่ง จำกัด จดทะเบียนจัดตั้งเมื่อวันที่ 24 มกราคม 2550
ดำเนินธุรกิจด้านการขนส่งและขนถ่ายทางบก ได้แก่ การขนส่งโดยรถบรรทุก
ปัจจุบันได้ปรับเปลี่ยนการดำเนินงานเป็นรูปแบบฝ่ายขนส่งของบริษัทฯ

บริษัท ยูเอ็มเอส พอร์ต เซอร์วิสเซส จำกัด จดทะเบียนจัดตั้งเมื่อวันที่ 22 ตุลาคม 2551
ดำเนินธุรกิจท่าเทียบเรือที่อำเภอนครหลวง จังหวัดอยุธยา โดยได้รับรายได้เป็นค่าบริการผ่านท่า
ซึ่งมีสินค้าได้แก่ ถ่านหิน ปูนเม็ด แร่เหล็ก เป็นต้น

1.  โครงสร้างรายได้

  บริษัทฯมีโครงสร้างรายได้ตามตารางด้านล่าง

+---------------------+---------+----+---------+----+---------+-----+
| ประเภทของรายได้      | 2553    |    | 2554    |    | 2555    |     |
|                     |         |    |         |    |         |     |
|                     | (ตค.52  |    | (ตค.53  |    | (ตค.54  |     |
|                     | -กย.53) |    | -กย.54) |    | -กย.55) |     |
+---------------------+---------+----+---------+----+---------+-----+
|                     | จำนวน   | ร  | จำนวน   | ร  | จำนวน   | ร้อ  |
|                     |         | ้อย |         | ้อย |         | ยละ |
|                     | (       | ละ | (       | ละ | (       |     |
|                     | ล้านบาท) |    | ล้านบาท) |    | ล้านบาท) |     |
+---------------------+---------+----+---------+----+---------+-----+
| รายได้จากการขาย      | 2       | 9  | 3       | 9  | 3       | 98  |
|                     | ,719.09 | 8. | ,242.41 | 7. | ,397.73 | .08 |
|                     |         | 46 |         | 80 |         |     |
+---------------------+---------+----+---------+----+---------+-----+
| รายได้อื่น             | 42.60   | 1. | 72.94   | 2. | 66.34   | 1   |
|                     |         | 54 |         | 20 |         | .92 |
+---------------------+---------+----+---------+----+---------+-----+
| รวม                 | 2       | 10 | 3       | 10 | 3       | 100 |
|                     | ,761.69 | 0. | ,315.35 | 0. | ,464.07 | .00 |
|                     |         | 00 |         | 00 |         |     |
+---------------------+---------+----+---------+----+---------+-----+

4.  เป้าหมายการดำเนินธุรกิจ

บริษัทฯมีเป้าหมายในการเป็นผู้นำการขายถ่านหินสำหรับโรงงานอุตสาหกรรมขนาดกลางและขนาดเล็กในประเทศไทย
โดยการนำนวัตกรรม
เทคโนโลยีในการใช้ถ่านหินที่มีความเหมาะสมกับอุตสาหกรรมภายในประเทศมาประยุกต์ใช้
พร้อมกับการคัดเลือกถ่านหินที่มีคุณภาพดี ตรงกับความต้องการของโรงงานอุตสาหกรรม
และมีผลกระทบต่อสิ่งแวดล้อมน้อย
โดยการขยายฐานลูกค้าไปในกลุ่มโรงงานอุตสาหกรรมที่มีการใช้น้ำมันเตาและเชื้อเพลิงประเภทก๊าซให้เปลี่ยนมาใช้ถ่านหินแทน
โดยนำจุดเด่นของถ่านหินที่มีต้นทุนการใช้งานที่ต่ำกว่าเชื้อเพลิงอื่นและการให้ความรู้ความเข้าใจที่ถูกต้องของการใช้ถ่านหินเป็นกลยุทธ์ในการขยายฐานลูกค้า
รวมทั้งเน้นการกระจายความเสี่ยงทางด้านรายได้ของบริษัทฯโดยไม่พึ่งพาโรงงานอุตสาหกรรมขนาดใหญ่เพียงตลาดเดียว
แต่จะเน้นการขยายตลาดไปยังโรงงานอุตสาหกรรมขนาดกลางและขนาดเล็ก
และกระจายไปยังหลายอุตสาหกรรมเพื่อลดความเสี่ยงจากการที่อุตสาหกรรมใดอุตสาหกรรมหนึ่งอาจมีผลกระทบจากวัฏจักรของเศรษฐกิจ
นอกจากนี้ บริษัทฯมีนโยบายขยายการดำเนินงานด้านการขนส่งทางน้ำ และท่าเทียบเรือ
ซึ่งเป็นธุรกิจเกี่ยวเนื่องกับการขายถ่านหินของบริษัทฯ เพื่อให้บริษัทฯมีฐานรายได้เติบโตอย่างมั่นคง